google/wiki40b huggingface dataset:
Padise mõis

Padise mõis (saksa k. Padis; ka Kloostri mõis) oli rüütlimõis Harju-Madise kihelkonnas Harjumaal. Nüüdisajal jääb kunagine mõis Lääne-Harju valda Harju maakonnas.

Ajalugu

Keskajal kuulusid ümberkaudsed alad Padise kloostrile. Kloostri juurde kuuluvat mõisa on esmakordselt mainitud 1319. aastal. Klooster lõpetas oma tegevuse 1559. aastal ning selle maad läksid 1561 Rootsi riigile.
1622. aastal kinkis Gustav II Adolf mõisa Riia bürgermeistrile Thomas von Rammile, kelle järeltulijaile kuulus mõis kuni 1919. aasta võõrandamiseni.
1825. aastal eraldati Padise mõisast Vasalemma mõis
Arte

Arte on Prantsuse päritolu kvaliteettelekanal, mis edastab prantsuse- ja saksakeelsena publitsistikat, meelelahutust ning Euroopa filme.
Heli keel: Saksa, Prantsuse.
Airi Vaga

Airi Vaga (aastani 1965 Airi Suomela, sündinud 22. septembril 1940 Helsingis) on soome rahvusest Eesti ajakirjanik ja keeleteadlane.
Aastal 1965 lõpetas ta cum laude Helsingi Ülikooli. Õpitud erialadeks olid läänemeresoome keeled, soome-ugri etnograafia, rahvaluule ja soome kirjandus.
1975–1978 elas Rootsis ja 1978-1987 Kanadas. Alates 1987. aastast elab USA-s.
Ta oli 1993–1995 ajalehe Vaba Eesti Sõna tegevtoimetaja, 1995–2005 peatoimetaja.

Isiklikku

Alates 1965. aastast on abielus kirikuõpetaja Thomas Vagaga. Neil on tütar ja kaks poega.
3 (Britney Spearsi laul)

"3" on Ameerika Ühendriikide lauljatari Britney Spearsi laul, mis avaldati 2009. aastal tema teisel suurimaid hitte sisaldaval kogumikplaadil "The Singles Collection". Laulu autoriteks on Max Martin, Shellback js Tiffany Amber. 2. oktoobril 2009 andis Jive Records laulu välja ka singlina, mis jäi selle kogumikplaadi ainsaks singliks. Laul jõudis oma debüütnädalal tabeli Billboard Hot 100 esikohale olles sellega 11 aasta jooksul esimene mitte American Idoli osavõtja singel, mis seda suutnud.
Janek

Janek on poola päritolu mehenimi, mis on Eestis kodunenud.
1. jaanuari 2017 seisuga oli Eestis eesnimi Janek 2548 mehel. Janek on Eestis populaarsuselt 59. mehenimi. Janek oli keskmiselt 38 aasta vanune (mediaanvanus oli 40).
Kõige populaarsem oli eesnimi Janek vanuserühmas 40–44, kus neid oli 10 000 elaniku kohta 101,1 ning Võru maakonnas, kus neid oli 10 000 elaniku kohta 34,49.
Narva Pähklimäe Gümnaasium

Narva Pähklimäe Gümnaasium on gümnaasium Narva põhjaosas Pähklimäe linnaosas aadressil Pähklimäe tänav 3.
Kooli ajalugu algab 1. septembrist 1973 Narva 11. Keskkooli nime all. 1973. aastal oli koolis 1300 õpilast.
Alates 1994. aastast on kooli nimi Narva Pähklimäe Gümnaasium.
Kooli õppekeel on vene keel, gümnaasiumiastmes eesti keel.
Aastatel 2005–2015 ümbritses kooli territooriumi Gümnaasiumi tänav, mis oletatavasti sai oma nime Pähklimäe Gümnaasiumi järgi.
Ruhnu Püha Magdaleena kogudus

EELK Ruhnu Püha Magdaleena kogudus on luterlik kogudus Ruhnu saarel.
Kogudus kuulub Saarte praostkonda ja kasutab Ruhnu Püha Magdaleena kirikut. 
Koguduse hooldajaõpetaja on Anti Toplaan ja diakon Jaanus Torrim. Juhatuse esimees on Jaan Urvet.
Jumalateenistused on igal pühapäeval algusega kell 10.00.
Pärnu linna vapimärk

Pärnu linna vapimärk on Pärnu linna autasu, millega tunnustatakse isikuid Pärnu linnale osutatud eriliste ja pikaajaliste teenete eest.
Vapimärk kujutab endast lindiga ümbritsetud Pärnu vappi, mille kohal on kolm tammelehte ja all kiri "PÄRNU". Vapimärk on kahetasandiline. Alumiseks tasandiks on lint ja tammelehed, ülemiseks tasandiks emailitud Pärnu linna vapp. Vapimärk käib kahe ketihaaraga kinnituskruvi külge.
Hõbedast vapimärgi kõrgus on 32 mm ja laius 30 mm.
Leiothrix

Leiothrix on lindude perekond värvuliste seltsist vilbaslaste sugukonnast.
Cagliari

Ajalugu

Cagliari kohal asus foiniiklaste linn Karalis, mis hiljem kuulus Kartaagole ja alates 238 eKr Roomale. 11. sajandil vallutas piirkonna Pisa.
Franz Krull

Franz Joachim Heinrich Krull (8. märts 1835 – 19. mai 1901) oli saksa päritolu Eesti tööstur.
Krull õppis Saksamaal masinaehitust. Aastal 1864 saadeti ta saksa masinaehitusettevõtte töötajana Novgorodi kubermangu. Aastal 1865 asutas ta Narvas viinatootmisseadmete tehase, mis 1875. aastal Tallinna ümber koliti. Ettevõte laienedes loodi sellest 1899. aastal aktsiaselts Franz Krull.
Eesti geograafia

Eesti asub Läänemere idakaldal. Eestit mõjutab parasvöötme hooajaline kliima. Keskmine kõrgus on 50 meetrit merepinnast ja kõrgeim koht on Suur Munamägi Eesti kaguosas 318 meetrit merepinnast. Eestis on üle 1400 järve. Enamik neist on väga väiksed, suurim, Peipsi-Pihkva järv, on 3555 km² suurune. Eestis on palju jõgesid. Pikimad on Võhandu (162 km), Pärnu (144 km) ja Põltsamaa jõgi (135 km). Eestis on samuti arvukalt rabasid ja 3794 kilomeetri pikkune rannajoon paljude lahtede, väinade ja abajatega. Saarte ja laidude arv on 2222. Kaks neist, Saaremaa ja Hiiumaa, on piisavalt suured, et moodustada eraldi maakonna põhiosa.
Rannajoone pikkus on 3794 km. Maismaapiiri kogupikkus on 633 km, sealhulgas 339 km Lätiga ja 294 km Venemaaga.

Eesti mered

Eesti asub Läänemere ääres, millest osa moodustab Väinameri. Mitmeid Eesti territoriaalvete piires olevaid Läänemere praegusi ja endisi osi inimetatakse meredeks. Mere nime kannavad mõned lahed: Lõpemeri, Vahemeri ja Vööla meri; ja mõned järved: Kajumeri, Karjatse meri, Maksameri, Möldri meri, Sutlepa meri, Vahemered.
Masqaţi rahvusvaheline lennujaam

Masqaţi rahvusvaheline lennujaam (IATA: MCT, ICAO: OOMS), varem Seebi rahvusvaheline lennujaam, on rahvusvaheline lennujaam, mis teenindab Masqaţi linna Omaanis. Lennujaam asub umbes 32 kilomeetirt Masqaţi kesklinnast. Lennujaam on Omaani rahvusliku lennufirma Oman Airi kodulennujaam.
Melisbek Mõrzakmatov

Melisbek Mõrzakmatov (sündinud 18. aprillil 1969) on Oši linnapea alates 2009. aasta jaanuarist.
Kuulub alates 2007. aastast parteisse Ak-Žol. Valiti selle partei nimekirjas parlamenti, mille liikmeks oli 2009. aasta veebruarini.
2010. aasta Kõrgõzstani revolutsiooni järel asus Mõrzakmatov küll Bakijevi poolele, kuid juba 15. aprillil organiseeris meeleavalduse Ajutise Valitsuse toetuseks.
Juuniks, mil riigi lõunaosas puhkesid etnilised kokkupõrked, oli Mõrzakmatov Oši piirkonnas saavutanud sellise võimu, et kohalikud võimu- ja jõustruktuurid allusid tema, mitte Biškeki keskvalitsuse korraldustele.
Pärast rahutusi protesteeris Mõrzakmatov ajutise valitsuse otsuse vastu lubada riigi lõunapiirkonda OSCE relvastamata vaatlejad. Augustis püüdis Kõrgõzstani ajutine valitsus Mõrzakmatovit ametist eemaldada, kuid ta jäi siiski linnapeaks.
Kellamäe mõis

Kellamäe mõis (saksa keeles Kellamäggi) oli riigimõis Kaarma kihelkonnas Saaremaal.
Toronto Raptors

Toronto Raptors on Kanada korvpalliklubi, mis mängib korvpalliliigas NBA. Oma kodumänge peab klubi Air Canada Centre'is.
Klubi asutati 1995. aastal Torontos. Toronto Raptors sai liigasse NBA koos klubiga Vancouver Grizzlies aastal 1995, kui NBA laiendas oma piire Kanadasse. Pärast Grizzliesi kolimist Memphisisse jäi Toronto Raptors ainsaks Kanada klubiks NBAs.
Alguses ei olnud Toronto klubil liigas edu, aga 1998. aasta draft'is valiti meeskonda Vince Carter, kes aitas Toronto Raptorsil jõuda kolm aastat järjest NBA play-off'i. 2003. aastal tuli klubisse draft'ist Chris Bosh, kes pärast Carteri lahkumist New Jersey Netsi sai uueks meeskonna liidriks. Bosh mängis klubis kuni hooaja 2009–2010 lõpuni ja 2010. aasta juulis läks Miami Heati, kus mängib koos Dwyane Wade'i ja LeBron Jamesiga.
Agra

Kliima

Agras on lähisekvatoriaalne kliima. Enamikul kuudel võib temperatuur tõusta üle +40 °C. Kõige kõrgemad temperatuurid registreeriti aastail 1971–87 mais (+47,8 °C) ja juunis (+47,5 °C), ent jaanuariski mõõdeti +30,3 °C ja detsembris +30,8 °C. Nendel aastatel ei täheldatud kordagi öökülma, minimaalne oli +1,8 °C. Kõige kõrgemad miinimumtemperatuurid olid juulis (+21,7 °C) ja juunis (+20,8 °C).
Aastane keskmine sademete hulk on 695 mm. Need jaotuvad väga ebaühtlaselt. Augustis sajab 227 ja juulis 196 mm, aga novembris 3 ja detsembris 5 mm. Augustis on keskmiselt 13,7 ja juulis 13,6 sajupäeva, aga novembris 0,6 ja detsembris 0,8 ehk teisisõnu pole ime, kui nendel kuudel ei sajagi. Keskmine õhuniiskus on kõige suurem augustis (77%) ja juulis (72%), kõige väiksem mais (34%) ja aprillis (35%). Sademeid toovad linna peamiselt mussoonid, aga need ei ole Agras nii tugevad kui mujal Indias, kus aastas sajab üldjuhul palju üle 1000 mm. Aastas on keskmiselt 49,2 sajupäeva ja keskmine õhuniiskus on 56%.

Religioon

Agra elanikest on 81,6% hinduistid, 15,5% moslemid, 1,4% džainistid ja 1,5% ülejäänud usundite esindajad, kellest sikhidele läheb 2‰ ja budistidele veelgi vähem.

Ajalugu

Agra maa-ala on olnud asustatud aastatuhandeid. Linna on mainitud juba Mahābhārata eeposes.
Tänapäevase linna asutas 1504. aastal Delhi sultanaadi eelviimane valitseja Sikandar Lodi. 1526. aastal vallutas Suurmogulite riigi asutaja Babur Delhi sultanaadi, ühendas selle oma riigiga ja hakkas impeeriumi valitsema Agrast. Agra oli Suurmogulite riigi pealinn aastatel 1526–1571 ja 1598–1648.
Agra läks Briti impeeriumi koosseisu aastal 1803. Pärast Sipoide ülestõusu mahasurumist 1857 likvideeris Suurbritannia Suurmogulite riigi.
Suurmogulite riigi lõpul muutus Agra islami hariduse keskuseks. Aastal 1823 asutati Agra kolledž, mis on üks vanimaid kolledžeid Indias. Briti võimu ajal sai Agra hindu kirjanduse keskuseks. 1. juulil 1927 asutati Agra ülikool.
Ã

Portugali keel

Portugali tähestikus on täht Ã/ã nasaalne labialiseerimata keskvokaal /ɐ̃/, mille täpne kõrgus on murdeti erinev, ulatudes keskmisest kõrgeni.
Täheühend ãe hääldub diftongina /ɐ̃ĩ̯/, täheühend ão diftongina /ɐ̃ũ/.
Ã-täht on portugali keelele iseloomulik ning mõnikord kasutatakse seda portugali keele sümbolina.

Kašuubi keel

Kašuubi tähestikus on Ã-täht, mis hääldub /ã/ (Pucki maakonnas ja Wejherowo maakonna põhjaosas /ɛ̃/.

Vietnami keel

Vietnami keeles tähistab ã häälikut /aː/ kõrges murduv-tõusvas toonis.

IPA

IPAs on /ã/ nasaalne labialiseerimata kõrge vokaal, nagu näiteks an prantsuse sõnades maman ja Jean.
Leebiku külanõukogu

Leebiku külanõukogu oli külanõukogu Valga rajoonis. Külanõukogu eksisteeris 1945–1954 ja seejärel liideti see Riidaja külanõukoguga.
Kai Kivi

Kai Ilkka Juhani Kivi (29. märts 1959 Tampere – 10. juuni 2007 Hanko) oli Soome hüdrobioloog ja muusik, punkansambli "Kollaa kestää" laulja-kitarrist aastatel 1976–1979. Kivi kaitses doktorikraadi 1996 ja töötas Helsingi Ülikooli hüdrobioloogia dotsendina 1999–2007.
Tema kirjutatud lauludest tuntumad on ”Kirjoituksia kellarista” ja ”Jäähyväiset aseille”.
Ferdinand de Saussure

Ferdinand de Saussure (26. november 1857 Genf – 22. veebruar 1913 Vufflens-le-Château) oli Šveitsi keeleteadlane, semioloog ja strukturalismi rajajaid.
Ferdinand astus 1875 Genfi ülikooli, kus õppis aasta aega ladina, kreeka ja sanskriti keelt ning tegi seejärel kohe Leipzigi ülikooli juures lõputöö. Kaks aastat hiljem, 1878, õppis ta aasta aega Berliinis, kus kirjutas oma ainsa eluajal ilmunud pika töö "Mémoire sur le système primitif des voyelles dans les langues indo-européennes" ("Väitekiri algsest vokaalisüsteemist indoeuroopa keeltes"). Ta naasis Lepipzigisse, kaitses selle ja pälvis doktorikraadi.
Pärast seda asus ta Pariisi, kus pidas loenguid surnud ja elavatest keeltest. 11 aastat hiljem, 1891, naasis ta Genfi. Kogu ülejäänud elu õpetas ta Genfi ülikoolis sanskriti keelt ja indoeuroopa keeli. Alles 1906 hakkas ta õpetama üldlingvistika kursust, mis hõlmas suurema osa tema ajast kuni tema surmani 1913.
Tema peateos "Cours de linguistique générale" ("Üldkeeleteaduse kursus") ilmus tema õpilaste Albert Sechehaye' ja Charles Bally väljaantuna postuumselt 1916. aastal.

Pere

Ferdinand de Saussure'i isa oli mineraloog ja entomoloog Henri Louis Frederic de Saussure (1829–1905). Ferdinandil olid nooremad vennad Léopold, sinoloog ja astronoom (1866–1925) ning René, esperantist (1868–1943).
Ivar Viil

Ivar Viil (12. jaanuar 1930 Tallinn – 12. jaanuar 1991 Tallinn) oli eesti keemik ja raadioajakirjanik.
Ta on õppinud Prantsuse Lütseumis, Tallinna 27. algkoolis ja Tallinna 10. Keskkoolis, mille lõpetas aastal 1948. Lõpetanud TPI keemiainsenerina.
Ivar Viil oli ka Eesti Raadio "Tarkade klubi" liige.
Ivar Viil suri 12. jaanuaril 1991 Tallinnas ja ta maeti 17. jaanuaril 1991 Tallinna Aleksander Nevski kalmistule.

Töid

И. Вииль, М. Корв, И. Кудрявцев, А. Мянник, Г. Степанова, Т. Томсон, И. Тянав, С. Файнгольд, А. Ханнус. Получение опытных партий моющих веществ на сланце-химическом комбинате "Кивиыли". Научно-технический отчет. Autoriseeritud masinakiri 1961

Isiklikku

Tema isa oli Eesti ohvitser (kapten) Karl Viil (30. mai 1901 – 19. juuni 1943 Norilsk). Tema poeg oli diplomaat Eero Viil (1963–2019).
Pärnumaa Vapimärk

Pärnumaa Vapimärk on Pärnu maakonna kõrgeim autasu.
Vapimärk antakse isikutele, kes on silmapaistva töö ja tegevusega on oluliselt kaasa aidanud Pärnumaa arengule või väljapaistvate saavutuste eest spordis ja kultuuris. Autasustamise otsustab ja autasu annab kätte Pärnu maavanem.
Heino Elleri nimeline rahvusvaheline viiuldajate konkurss

Heino Elleri nimeline rahvusvaheline viiuldajate konkurss on aastal 1991 Tallinnas alguse saanud viiuldajate võistlus.
Konkursi üks eesmärke on Heino Elleri loomingu tutvustamine.
Esimesel konkursil osales viiuldajaid peale Eesti ka Lätist, Leedust ja Soomest. Hiljem on osavõtjaid olnud muudestki riikidest, sealhulgas näiteks ka Koreast.
Neljas rahvusvaheline Heino Elleri nimeline viiuldajate konkurss toimus 11.–19. oktoobril 2008 Tallinnas. Esimest preemiat jagasid Linnea Hurttia Soomest ja Magdalena Filipczak Poolast. Teist preemiat välja ei antud. Kolmanda preemia sai Liis Joamets Eestist.
Moffati maakond

Ajalugu

Moffati maakond moodustati 27. veebruaril 1911 Routti maakonna osast. Maakond on nime saanud Colorado töösturi David H. Moffati järgi, kelle raudteefirma Denver, Northwestern & Pacific ehitas raudteed Denveri ja Salt Lake City vahel. 1913. aastal jõuti lõpuks välja Craigi ja see oli vähem kui pool kavandatud marsruudist.
Lincolni maakond (Oklahoma)

Lincolni maakond (Lincoln County) on maakond USA-s Oklahoma osariigis. Geograafilised koordinaadid on 35° 42′ N, 96° 53′ W
Maakonna halduskeskus on Chandler.
Maakonna pindala on 2501 km², millest 20 km² moodustab veepindala.
Elanike arv oli 2010. aasta rahvaloenduse järgi 34 273. Aastal 2000 oli elanike arv 32 080.

Ajalugu

Lincolni maakond moodustati 1891. aastal. Maakond sai nime kuueteistkümnenda Ameerika Ühendriikide presidendi Abraham Lincolni järgi.
Otepää kihelkond

Piirkonna ajalugu

Otepää muinaskihelkond oli Ugandi tähtsaim kihelkond.

Kihelkonna alad tänapäeval

Tänapäeval asub enamus selle alasid Valga maakonnas.
Andres Kull

Algusaastad

Andres täitis 1984. aastal esimesena noorima sportlasena Nõukogude Liidus meistersportlase normatiivi. Ta tegi seda lausa kaks korda, enne kui saavutus ametlikult kinnitati, sest alla 16-aastastel ei läinud tulemused arvesse.
Aastatel 1989–1991 teenis Andres Kull aega Vilniuses nõukogude sõjaväes, millest suurema osa ajast viibis jahilaskmise võistlustel ja treeningulaagrites üle Nõukogude Liidu.

Eesmärgid aastateks 2017–2020

2017. aastal on Andresel eesmärk võistelda maailmakarikavõistlustel Indias, Mehhikos, Küprosel ja Saksamaal, Euroopa meistrivõistlustel Aserbaidžaanis Bakuus ja maailmameistrivõistlustel Venemaal Moskvas.
Andrese eesmärgiks on jõuda 2020. aastal Tokyo olümpiamängudele. Erinevalt teistest spordialadest ei mängi jahilaskmises vanus rolli ning pigem tulevad head tulemused aastatepikkuse kogemusega.

Töö ja hobid

Andres Kull töötab G4S Eestis, olles 2001. aastast ametis autohooldespetsialistina ja 2014. aasta lõpust haldusspetsialistina. Turvavaldkonnaga on ta olnud seotud kogu töise elu. 1993. aastal sai tema karjäär alguse Hansapangas rahavedajana ja sealt edasi 1997. aastal endise Sularahakeskuse rahaveo vahetuse ülemana.
Andres on spordivälisel ajal kirglik jahimees, kuid peab oluliseks vastutustundlikku jahtimist. Jahil käimine on olnud Kullide peretraditsioon, isaga ja koos vanema vennaga sai väiksest saati jahil kaasas käidud. Lisaks jahtimisele meeldib Andresele ka kalastamine, kuid selleks jääb palju vähem aega.

Isiklikku

Andresel on 3 last: tütred Lisett-Kristlyn ja Anett ning poeg Ander. Koos käiakse jalgratastega sõitmas ja Eestimaad avastamas. Suviti veedavad pere noorimad sageli aega vanavanemate juures Andrese lapsepõlvekodus Tõrvas.
Tõnis Kõiv

Tõnis Kõiv (sündinud 29. oktoobril 1970 Paides) on Eesti poliitik ja jurist.

Haridus

Tõnis Kõiv on lõpetanud Koeru Keskkooli 1989 ning Tartu Ülikooli õigusteaduskonna 1995. Tartu Ülikooli Euroopa Kolledži magistriõppes õppis aastatel 2000–2003. Lõpetas 2018 detsembris TalTechi koolituse Eksperdi tasemel andmekaitsespetsialistiks (DPO).

Töökäik

Kõiv on töötanud Koeru sovhoosis autojuhina 1989–1993, ASis Paide Piimakombinaat juristina 1993–1996, Paide linnapeana 1996–2004, OÜ Agenori tegevdirektorina 2004–2005, Riigikogu liikmena 2005–2015, YourOffice juristina 2016–2017, Eesti Reformierakonna peasekretärina märtsist 2017-märts 2018, töötab YourOffice juristina 2018-

Poliitiline tegevus

Tõnis Kõiv on Eesti Reformierakonna liige alates 4. juunist 1996. Reformierakonna juhatuse liige aastatel 1999–2001 ja 2003–2005, 2007–2009, 2009–2011, 2011–2013. 2013 a valitud Reformierakonna juhatusse Kõiv ei kandideerinud.
Ta oli Järva-ja Viljandimaalt valitud  X Riigikogu liige 2005–2007, XI Riigikogu liige 2007–2011 ja XII Riigikogu liige 2011–2015. Ta kandideeris Riigikogusse 2015 aastal Harju-ja Raplamaal, aga ei osutunud valituks.
Tõnis Kõiv on olnud keskkonnakomisjoni esimees, riigieelarve kontrolli komisjoni ase-esimees ning IPU (Rahvusvahelise Parlamentidevahelise liidu) Eesti delegatsiooni juht, Eesti-Tšehhi parlamendirühma esimees.
10. veebruaril 2017 kinnitas Reformierakonna juhatus, esimehe Hanno Pevkuri ettepanekul Kõivu erakonna peasekretäriks, volituste algusega 1. märtsil 2017. Aasta hiljem, 9.märtsil 2018 otsustas Reformierakonna juhatus, ametist lahkuva esimehe Hanno Pevkuri ettepanekul lõpetada peasekretäri kaheaastane leping ennetähtaegselt. 
16.oktoobril 2018 valis Rae vallavolikogu Tõnis Kõivu volikogu esimeheks.

Ühiskondlik tegevus

Kõiv on olnud Euroopa Liidu Regioonide Komitee liige 2003 –2004, Eesti Linnade Liidu juhatuses 1999 –2004, Järvamaa Omavalitsuste Liidu esimees 1999–2002.
Ta on olnud Rahvusvahelise Noorte Kommertskoja (Junior Chamber International Estonia) Paide koja asutajaliige, Riigimetsa Majandamise Keskuse nõukogu liige,  AS Teede Tehnokeskus nõukogu liige ning Tallinna Rotary Klubi liige.
Tõnis Kõiv on rahvusvahelise ärikoostöövõrgustiku (BNI) grupi North Star Tallinn president.
Colby O'Donis

Lapsepõlv ja noorus

Colby O'Donis Colón on pooleldi Puerto Rico, pooleldi Itaalia verd. Ta sündis New Yorgis Queensis, kuid elas nii Queensis kui ka Florida osariigis. Tema ema Olga on laulja, kes on kroonitud ka Miss Puerto Ricoks New Yorgis. Tema isa Freddy Colón on New Yorgi DJ. Ta sai nime tuletõrjuja Colby O'Donise järgi, kes sai surma, päästes tema isa elu. O'Donisel on üks õde, kes on viis aastat vanem kui tema. Colby on öelnud ka seda, et õde aitas maksta tema tantsu-, klaveri- ja kitarriõppe eest seitse aastat oma palgast. Vanemad said tema talendist aimu, kui ta kolme ja poole aastaselt talendisaates Michael Jacksoni laulu laulis.

Inspiratsioon

O'Donis kasvas üles, kuulates The Temptationsit, Luther Vandrossi, Michael Jacksonit, Justin Timberlake'i, Usherit ja Mariot.
Edvarts Virza

Edvarts Virza (õieti Jēkabs Eduards Liekna; 27. detsember 1883 – 1. märts 1940) oli läti kirjanik ja tõlkija.
Eesti keeles on ilmunud tema romaan "Taevaredel: aasta vanas Semgale talus" (originaali pealkiri "Straumēni", läti keelest tõlkinud Mart Pukits, Tartu: Noor-Eesti, 1938, 2. trükk Tallinn: Eesti Raamat, 1992).
Edvarts Virza on maetud Riia metsakalmistule.

Isiklikku

Tema abikaasa oli kirjanik ja tõlkija Elza Stērste. Kirjanik, tõlkija ja diplomaat Anna Žīgure on nende tütretütar.
Krystin Pellerin

Krystin Pellerin (sündinud 12. juuli 1983 St. John'sis, Newfoundland ja Labrador) on Kanada näitlejanna.
Eesti televaataja teab teda seriaalist "Doyle'i vabariik", kus ta mängib politseiseersant Leslie Bennettit.
Onagawa tuumaelektrijaam

Onagawa tuumaelektrijaam (jaapani keeles 女川原子力発電所 (Onagawa genshiryoku hatsudensho)) on tuumaelektrijaam, mis asub Jaapanis Miyagi prefektuuris Onagawas ja Ishinomakis umbes 70 km Sendaist kirdes. Elektrijaam asub vahetult Vaikse ookeani ääres ja hõlmab 1,73 km² suuruse ala Oshika poolsaarel.
Onagawa tuumajaam on üks Jaapani kaasaegsemaid. See hakkas tööle 1984. aastal. Jaamas on 3 keevveereaktorit, mille võimsused on 524 MW, 825 MW ja 825 MW, ning aastane elektritoodang 5283 GWh.
Kolmas reaktor sai 2011. aasta Sendai maavärina tagajärjel kannatada ja lülitus välja.
VHF-sagedusala

VHF-sagedusala (ingl k Very High Frequency, ülikõrgsagedus) ehk meeterlaineala  on raadiosagedusala vahemikus 30 MHz kuni 300 MHz. Nimetus meeterlaineala tuleneb sellest, et lainepikkuste vahemik on 1 meetrist 10 meetrini.
Meeterlainealast kõrgema  sagedusega on detsimeeterlaineala (UHF) ja madalama sagedusega dekameeterlaineala (HF, High Frequency, kõrgsagedus), sealhulgas raadioringhäälingu lühilaine ribad.

Kasutamine televisioonis

VHF-sagedusala (meeterlaineala) jaguneb kolmeks ribaks. Analoogtelevisiooni kanalid 1.–12 paiknesid ribades I ja III.  
Sagedusala ülemist osa 230–300 MHz kasutatakse kaabeltelevisioonis (kanalid S11–S20).  Digitaaltelevisiooni saateid edastatakse  UHF-sagedustel.
Ian Fleming

Elukäik

Ian Lancaster Fleming sündis Londonis Mayfairs, tema isa Valentine Fleming oli Suurbritannia parlamendi liige ja ema oli Evelyn St. Croix Rose. Ian Flemingul oli vanem vend Peter Fleming, kaks nooremat venda Michael ja Richard Fleming (1910–1977) ja poolõde (ema poolt), tšellomängija Amaryllis Fleming. Ian Flemingu vanaisa oli šoti majandustegelane Robert Fleming, kes asutas Šoti-Ameerika Invsteerimisfondi ja Robert Fleming and Co panga (mis 2000. aastal liideti JP Morgan Chase'i pangaga).
Fleming õppis erakoolides, Eton College'is ja Sandhursti sõjaväeakadeemias, mida ta aga ei lõpetanud. Pärast sõjaväeakadeemias õpingute katkestamist jätkas ta võõrkeelte õpinguid Kitzbühelis Austrias Alfred Adleri individuaalpsühholoogial põhineva õppesüsteemiga erakoolis, täiendades end eeskätt saksa keeles ning valmistudes vastuvõtueksamiteks Suurbritannia välisministeeriumi (Foreign Office). Hiljem õppis ta veel Müncheni ülikoolis ja Genfi ülikoolis, kus täiendas oma prantsuse keele oskust, kuid välisministeeriumi ja riigiteenistusse astumise teste ikkagi läbida ei suutnud. Seejärel uudisteagentuuris Reuters töötades tegutses 1933. aastal ka Moskvas.
Mais 1939 külastas Fleming Suurbritannia kaubandusdelegatsiooni koosseisus Londoni päevalehe The Times korrespondendina Moskvat. Visiidi käigus intervjueeris Fleming delegatsiooni võõrustanud NSV Liidu välisasjade rahvakomissari Maksim Litvinovit, NSV Liidu väliskaubanduse rahvakomissari Anastass Mikojani ja NSV Liidu kaitse rahvakomissari Kliment Vorošilovit.
Pöördkooder

Pöördkooder on elektromehaaniline seade, mis muundab võlli pöördenurga (asendi ehk positsiooni) või selle muutused koodiks.